title: Komission päätös (EU) 2018/1702, annettu 8 päivänä marraskuuta 2018, voiteluaineita koskevista EU-ympäristömerkin myöntämisperusteista (tiedoksiannettu numerolla C(2018) 7125) (ETA:n kannalta merkityksellinen teksti.)

text:
                  13.11.2018

                  FI

                  Euroopan unionin virallinen lehti

                  L 285/82

         KOMISSION PÄÄTÖS (EU) 2018/1702,
         annettu 8 päivänä marraskuuta 2018,
         voiteluaineita koskevista EU-ympäristömerkin myöntämisperusteista

               (tiedoksiannettu numerolla C(2018) 7125)

         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
         on kuullut Euroopan unionin ympäristömerkintälautakuntaa,
         sekä katsoo seuraavaa:

                     (1)

                     Asetuksen (EY) N:o 66/2010 mukaan EU-ympäristömerkki voidaan myöntää sellaisille tuotteille, joilla on elinkaarensa aikana vähemmän haitallisia vaikutuksia ympäristöön.

                     (2)

                     Asetuksessa (EY) N:o 66/2010 säädetään, että kullekin tuoteryhmälle vahvistetaan erityiset EU-ympäristömerkin myöntämisperusteet.

                     (3)

                     Komission päätöksessä 2011/381/EU (2) vahvistettiin voiteluaineita koskevat arviointiperusteet ja niihin liittyvät arviointi- ja todentamisvaatimukset. Näiden perusteiden ja vaatimusten voimassaoloaikaa pidennettiin 31 päivään joulukuuta 2018 komission päätöksellä (EU) 2015/877 (3).

                     (4)

                     Kesäkuun 30 päivänä 2017 toteutetussa EU-ympäristömerkin toimivuustarkastuksessa (REFIT), jossa arvioitiin asetuksen N:o 66/2010 täytäntöönpanoa (4), todettiin, että EU-ympäristömerkin osalta on tarpeen kehittää strategisempi lähestymistapa, johon sisältyvät muun muassa yhdenmukaiset perusteet tuotteiden valitsemiseen. Toimivuustarkastelun päätelmien mukaisesti on aiheellista tarkistaa Euroopan unionin ympäristömerkintälautakuntaa kuullen voiteluaineiden tuoteryhmää koskevia perusteita ottaen huomioon nykyisten perusteiden toimivuus, sidosryhmien tuotteeseen liittyvät intressit ja mahdolliset tulevat tilaisuudet kestävien tuotteiden käytön ja markkinoiden kysynnän lisäämiseksi. Tuoteryhmän ”voiteluaineet” määritelmää olisi muutettava siten, että se sisältää viittauksen tuotteen toimivuuteen sen koostumuksen sijaan. Tällä varmistetaan se, että määritelmä kattaa selvästi kaikki asiaankuuluvat voiteluainekoostumukset.

                     (5)

                     Jotta voitaisiin ottaa huomioon viimeaikainen markkinakehitys ja innovaatiot, jotka ovat toteutuneet aiempien perusteiden vahvistamisen jälkeen, on tarpeen vahvistaa tuoteryhmälle ”voiteluaineet” uudet EU-ympäristömerkin myöntämisperusteet. Näiden perusteiden tavoitteena olisi erityisesti oltava sellaisten tuotteiden edistäminen, joilla on vähäinen vaikutus vesiympäristöön, jotka sisältävät vain vähäisen määrän vaarallisia aineita ja joiden suorituskyky on yhtä hyvä tai parempi kuin markkinoilla saatavilla olevilla tavanomaisilla voiteluaineilla. Perusteilla olisi pyrittävä myös muoveja kiertotaloudessa koskevan EU:n strategian tavoitteiden mukaisesti (5) helpottamaan siirtymistä enemmän kiertoon perustuvaan talouteen edistämällä parempaa suunnittelua ja luomalla lisäkannustimia kierrätysmateriaalien kysynnälle.

                     (6)

                     Uusien perusteiden sekä niihin liittyvien arviointi- ja todentamisvaatimusten olisi oltava voimassa 31 päivään joulukuuta 2024 saakka, kun otetaan huomioon kyseisen tuoteryhmän innovointisykli.

                     (7)

                     Päätös 2011/381/EU olisi kumottava oikeusvarmuuden vuoksi.

                     (8)

                     Tuottajille, joiden tuotteille on myönnetty voiteluaineita koskeva EU-ympäristömerkki päätöksessä 2011/381/EU esitettyjen arviointiperusteiden mukaisesti, olisi myönnettävä siirtymäkausi, jotta niillä olisi riittävästi aikaa mukauttaa tuotteensa tarkistettujen arviointiperusteiden ja vaatimusten mukaisiksi. Rajoitetun ajan tämän päätöksen antamisen jälkeen tuottajien olisi myös voitava toimittaa hakemuksia joko päätöksessä 2011/381/EU vahvistettujen arviointiperusteiden tai tässä päätöksessä vahvistettujen tarkistettujen perusteiden mukaisesti. Jos EU-ympäristömerkki on myönnetty päätöksessä 2011/381/EU vahvistettujen arviointiperusteiden mukaisesti, sen käyttöä ei pitäisi sallia 31 päivän joulukuuta 2019 jälkeen.

                     (9)

                     Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,

               ON HYVÄKSYNYT TÄMÄN PÄÄTÖKSEN:

            1 artikla
            Tuoteryhmään ”voiteluaineet” kuuluvat kaikki voiteluaineet, jotka kuuluvat johonkin seuraavista alaryhmistä:

                        a)

                        käytössä kokonaan ympäristöön joutuvien voiteluaineiden alaryhmä, johon kuuluvat teräketjuöljyt, teräsköysien voiteluaineet, betoniteollisuuden muottiöljyt, käytössä kokonaan ympäristöön joutuvat voitelurasvat ja muut käytössä kokonaan ympäristöön joutuvat voiteluaineet;

                        b)

                        osittain ympäristöön joutuvien voiteluaineiden alaryhmä, johon kuuluvat avoimiin vaihteistoihin tarkoitetut vaihteistoöljyt, akselihylsyöljyt, kaksitahtiöljyt, tilapäiset korroosiosuojat ja osittain ympäristöön joutuvat voitelurasvat;

                        c)

                        vahingossa ympäristöön joutuvien voiteluaineiden alaryhmä, johon kuuluvat hydraulijärjestelmät, metallintyöstönesteet, suljetuissa vaihteistoissa käytettäviksi tarkoitetut vaihteistoöljyt ja vahingossa ympäristöön joutuvat voitelurasvat.

            2 artikla
            Tässä päätöksessä tarkoitetaan:

                        1)

                        ’voiteluaineella’ tuotetta, joka pystyy vähentämään kitkaa, tarttuvuutta, lämpöä, kulumista tai korroosiota, kun sitä levitetään pinnalle tai kahden toisiinsa nähden liikkuvan pinnan väliin, tai joka pystyy välittämään mekaanista tehoa. Yleisimmät aineosat ovat perusöljyt ja lisäaineet;

                        2)

                        ’perusöljyllä’ voitelevaa öljyä, jonka viskositeettia, käyttöikää, voitelevuus- ja kulumisenesto-ominaisuuksia tai kiinteiden epäpuhtauksien muodostumisen estämiseen liittyviä ominaisuuksia ei ole parannettu lisäaineilla;

                        3)

                        ’lisäaineella’ ainetta tai seosta, jonka keskeisenä tarkoituksena on parantaa yhtä tai useampia seuraavista ominaisuuksista: viskositeetti, käyttöikä, voitelevuus- ja kulumisenesto-ominaisuudet tai kiinteiden epäpuhtauksien muodostumisen estämiseen liittyvät ominaisuudet;

                        4)

                        ’aineella’ alkuainetta ja sen yhdisteitä sellaisina kuin ne esiintyvät luonnossa tai tuotantomenetelmin tuotettuina, mukaan luettuina aineen pysyvyyden säilyttämiseksi tarvittavat lisäaineet ja käytetyssä menetelmässä muodostuvat epäpuhtaudet, ei kuitenkaan liuottimia, jotka voidaan erottaa vaikuttamatta aineen pysyvyyteen tai muuttamatta sen koostumusta;

                        5)

                        ’kokonaan ympäristöön joutuvalla’ sitä, että voiteluaine joutuu kokonaan ympäristöön käytön aikana;

                        6)

                        ’osittain ympäristöön joutuvalla’ sitä, että voiteluaine joutuu osittain ympäristöön käytön aikana ja että voiteluaine, joka ei joudu ympäristöön, voidaan ottaa talteen uudelleenkäsittelyä, kierrätystä tai hävittämistä varten;

                        7)

                        ’vahingossa ympäristöön joutuvalla’ sitä, että voiteluainetta käytetään suljetussa järjestelmässä, jolloin se voi joutua ympäristöön vain vahingossa, ja että se voidaan ottaa talteen käytön jälkeen uudelleenkäsittelyä, kierrätystä tai hävittämistä varten;

                        8)

                        ’teräketjuöljyllä’ voiteluainetta, jota käytetään voitelemaan laippaa ja ketjua yhden tai useamman tyyppisessä ketjusahassa.

                        9)

                        ’teräsköysien voiteluaineella’ voiteluainetta, jota käytetään voitelemaan useista metallisäikeistä koostuvia teräsköysiä.

                        10)

                        ’betoniteollisuuden muottiöljyllä’ voiteluainetta, jota käytetään rakennusteollisuudessa estämään juuri asetettua betonia kiinnittymästä pintaan, tavallisesti vaneriin, pinnoitettuun vaneriin, teräkseen tai alumiiniin;

                        11)

                        ’voitelurasvalla’ jähmeää tai puolijähmeää voiteluainetta, joka sisältää sakeuttamisainetta saostumisen tai perusöljyn viskositeettiominaisuuksien parantamisen vuoksi;

                        12)

                        ’vaihteistoöljyllä’ voiteluainetta, joka on valmistettu erityisesti henkilöautojen, kuorma-autojen ja muiden koneiden voimansiirtoa, jakovaihteistoja ja tasauspyörästöjä varten;

                        13)

                        ’akselinhylsyöljyllä’ voiteluainetta, jota käytetään laivan akselinhylsyssä;

                        14)

                        ’kaksitahtiöljyllä’ voiteluainetta, jota käytetään kaksitahtimoottoreissa;

                        15)

                        ’väliaikaisella korroosiosuojalla’ voiteluainetta, jota levitetään metallipinnalle ohuena kalvona, jotta vesi ja happi eivät pääse kosketuksiin metallipinnan kanssa;

                        16)

                        ’hydraulijärjestelmillä’ voiteluainetta, jonka avulla teho siirretään hydraulikoneissa;

                        17)

                        ’metallintyöstönesteellä’ voiteluainetta, joka on suunniteltu metallintyöstömenetelmiin, kuten leikkaamiseen ja muotoiluun, ja jonka päätehtävät ovat jäähdytys, kitkan pienentäminen, metallihiukkasten poistaminen sekä työkappaleiden, työkalujen ja konetyökalujen suojaaminen korroosiolta.

            3 artikla
            Jotta voiteluaineelle voidaan myöntää asetuksessa (EY) N:o 66/2010 tarkoitettu EU-ympäristömerkki, sen on kuuluttava tämän päätöksen 1 artiklassa määriteltyyn tuoteryhmään ”voiteluaineet” ja täytettävä tämän päätöksen liitteessä esitetyt arviointiperusteet sekä niihin liittyvät arviointi- ja todentamisvaatimukset.

            4 artikla
            Tuoteryhmään ”voiteluaineet” sovellettavat myöntämisperusteet sekä niihin liittyvät arviointi- ja todentamisvaatimukset ovat voimassa 31 päivään joulukuuta 2024 saakka.

            5 artikla
            Hallinnollisia tarkoituksia varten tuoteryhmälle ”voiteluaineet” annetaan tunnusnumero ”027”.

            6 artikla
            Kumotaan päätös 2011/381/EU.

            7 artikla

               1.   Sen estämättä, mitä 6 artiklassa säädetään, tuoteryhmään ”voiteluaineet” kuuluvia tuotteita koskevat EU-ympäristömerkkihakemukset, jotka on toimitettu ennen tämän päätöksen antamispäivää, arvioidaan päätöksessä 2011/381/EY vahvistettujen edellytysten mukaisesti.

               2.   Tuoteryhmään ”voiteluaineet” kuuluvia tuotteita koskevat EU-ympäristömerkkihakemukset, jotka on toimitettu kahden kuukauden kuluessa tämän päätöksen antamispäivästä, voivat perustua joko päätöksessä 2011/381/EU tai tässä päätöksessä vahvistettuihin arviointiperusteisiin. Kyseiset hakemukset on arvioitava niiden arviointiperusteiden mukaisesti, joihin ne perustuvat.

               3.   Jos EU-ympäristömerkki myönnetään päätöksessä 2011/381/EU asetettujen arviointiperusteiden mukaisesti, kyseistä ympäristömerkkiä saa käyttää 31 päivään joulukuuta 2019 saakka.

            8 artikla
            Tämä päätös on osoitettu kaikille jäsenvaltioille.

            Tehty Brysselissä 8 päivänä marraskuuta 2018.

                  Komission puolesta

               Karmenu VELLA

                  Komission jäsen

            (1)  EUVL L 27, 30.1.2010, s. 1.

            (2)  Komission päätös 2011/381/EU, annettu 24 päivänä kesäkuuta 2011, ekologisista arviointiperusteista EU-ympäristömerkin myöntämiseksi voiteluaineille (EUVL L 169, 29.6.2011, s. 28).

            (3)  Komission päätös (EU) 2015/877, annettu 4 päivänä kesäkuuta 2015, päätösten 2009/568/EY, 2011/333/EU, 2011/381/EU, 2012/448/EU ja 2012/481/EU muuttamisesta EU-ympäristömerkin myöntämistä eräille tuotteille koskevien ekologisten arviointiperusteiden voimassaolon pidentämiseksi (EYVL L 142, 6.6.2015, s. 32).

            (4)  KOMISSION KERTOMUS EUROOPAN PARLAMENTILLE JA NEUVOSTOLLE organisaatioiden vapaaehtoisesta osallistumisesta yhteisön ympäristöasioiden hallinta- ja auditointijärjestelmään (EMAS-järjestelmä) 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 1221/2009 ja EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 täytäntöönpanon tarkastelusta (COM(2017) 355).

            (5)  COM(2018)28 final

            LIITE

               YLEISET PERIAATTEET

               EU-YMPÄRISTÖMERKIN MYÖNTÄMISPERUSTEET

               Arviointiperusteet EU-ympäristömerkin myöntämiseksi voiteluaineille

            ARVIOINTIPERUSTEET

                        1.

                        Aineet, joita ei saa käyttää tai joiden käyttöä on rajoitettu

                        2.

                        Lisävaatimukset myrkyllisyydestä vesieliöille

                        3.

                        Biohajoavuus ja biokertyvyys

                        4.

                        Uusiutuvia ainesosia koskevat vaatimukset

                        5.

                        Pakkausta/astiaa koskevat vaatimukset

                        6.

                        Teknisen suorituskyvyn vähimmäistaso

                        7.

                        Käyttöä ja hävittämistä koskevat käyttäjille annettavat tiedot

                        8.

                        EU-ympäristömerkissä olevat tiedot

                  ARVIOINTI JA TODENTAMINEN
            a)   Vaatimukset

            Erityiset arviointi- ja todentamisvaatimukset ilmoitetaan kunkin arviointiperusteen yhteydessä.
            Kun hakijan edellytetään esittävän toimivaltaisille elimille vakuutuksia, asiakirjoja, analyysejä, testausselosteita tai muita todisteita arviointiperusteiden noudattamisesta, nämä voivat olla peräisin hakijalta ja/tai tämän tavarantoimittajilta aina tarpeen mukaan.
            Toimivaltaisten elinten on tunnustettava ensisijaisesti sellaisten laitosten antamat vakuutukset, jotka on akkreditoitu asiaankuuluvan testi- ja kalibrointilaboratorioita koskevan yhdenmukaistetun standardin mukaisesti (testaus- ja kalibrointilaboratorioiden pätevyysvaatimusten standardin (ISO/IEC 17025:2005)) tai hyvän laboratoriokäytännön (GLP) periaatteiden mukaisesti; sekä sellaisten laitosten tekemät todennukset, jotka on akkreditoitu tuotteita, prosesseja ja palveluita sertifioivia laitoksia koskevan yhdenmukaistetun standardin mukaisesti. Akkreditoinnissa on noudatettava Euroopan parlamentin ja neuvoston asetusta (EY) N:o 765/2008 (1).
            Tarvittaessa voidaan käyttää muita kuin kullekin vaatimukselle ilmoitettuja testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden.
            Toimivaltaiset elimet voivat tarvittaessa pyytää esittämään arviointia ja todentamista tukevia asiakirjoja ja toteuttaa riippumattomia tarkastuksia tai laitosvierailuja.
            Edellytyksenä on, että tuote täyttää kaikki sovellettavat oikeudelliset vaatimukset siinä maassa tai niissä maissa, jossa (joissa) tuote on tarkoitus saattaa markkinoille. Hakijan on vakuutettava, että tuote on tämän vaatimuksen mukainen.
            EU:n ympäristömerkin verkkosivuilla saatavilla oleva voiteluaineiden luokitusluettelo (LuSC-luettelo) (2) sisältää aineet ja merkit, jotka toimivaltainen elin on arvioinut tämän päätöksen asiaa koskevien vaatimusten osalta, ja tietoja voidaan käyttää suoraan hakemusprosessissa.
            Hakemusprosessissa voidaan käyttää suoraan EU-ympäristömerkin toimivaltaisen elimen antamaa vaatimustenmukaisuusasiakirjaa.
            Toimivaltaiselle elimelle on toimitettava luettelo kaikista aineista, jotka on tarkoituksellisesti lisätty tai muodostettu käytetyssä voiteluaineessa tapahtuneen kemiallisen reaktion jälkeen, jos pitoisuus on vähintään 0,010 painoprosenttia lopputuotteesta. Luettelossa on ilmoitettava kauppanimi (jos on), kemiallinen nimi, CAS-numero, määrä, tehtävä ja olomuoto lopputuotteessa. Kaikki nanomateriaalin muodossa olevat luetellut aineet on ilmoitettava selkeästi luettelossa, ja sana ”nano” on kirjoitettava sulkuihin.
            Jokaisesta luettelossa olevasta aineesta on toimitettava käyttöturvallisuustiedotteet Euroopan parlamentin ja neuvoston asetuksen (EY) N:o 1907/2006 (3) mukaisesti. Jos aineen käyttöturvallisuustiedotteita ei ole saatavilla yksittäisestä aineesta, koska aine on seoksen osa, hakijan on toimitettava seoksen käyttöturvallisuustiedotteet.
            b)   Mittaustarkkuuden raja-arvot

            Lopputuotteen sekä voiteluaineeseen tarkoituksella lisättyjen ainesosien ja/tai siinä kemiallisella reaktiolla tarkoituksellisesti muodostettujen aineisosien on täytettävä ekologiset arviointiperusteet, kuten kussakin arviointiperusteessa on ilmoitettu.
            Lisäksi sellaisten lueteltujen aineiden, joihin ei sovelleta perusteita 2 ja 3, yhteenlasketun osuuden on oltava alle 0,5 painoprosenttia.

               Huomautus: Jos voitelurasvaa voidaan käyttää sekä käytössä kokonaan ympäristöön joutuvana voiteluaineena että osittain ympäristöön joutuvana voiteluaineena (kuten monikäyttöisen voitelurasvan tapauksessa), sovelletaan kokonaan ympäristöön joutuvia voiteluaineita koskevia perusteita. Jos rasvaa voidaan käyttää osittain ympäristöön joutuvana voiteluaineena ja vahingossa ympäristöön joutuvien voiteluaineena muttei kokonaan ympäristöön joutuvana voiteluaineena, sovelletaan käytössä osittain ympäristöön joutuvien voiteluaineiden alaryhmää koskevia perusteita.
            Avoimissa vaihteistoissa käytettävien vaihteistoöljyjen osalta sovelletaan osittain ympäristöön joutuvien voiteluaineiden alaryhmään sovellettavia perusteita, ja suljetuissa vaihteistoissa käytettävien vaihteistoöljyjen osalta sovelletaan vahingossa ympäristöön joutuvien voiteluaineiden alaryhmään sovellettavia perusteita. Kun vaihteistoöljyjä voidaan käyttää molemmissa vaihteistotyypeissä, sovelletaan osittain ympäristöön joutuvien voiteluaineiden alaryhmään sovellettavia perusteita.
            PERUSTE 1 – AINEET, JOITA EI SAA KÄYTTÄÄ TAI JOIDEN KÄYTTÖÄ ON RAJOITETTU
            Perusteen 1 soveltamiseksi käyttöturvallisuustiedotteessa mainittujen epäpuhtauksien, joiden pitoisuus on vähintään 0,010 prosenttia lopputuotteesta, on täytettävä samat vaatimukset kuin tarkoituksellisesti lisättyjen aineiden.
            1 a)   Vaaralliset aineet

            i)   Lopputuote
            Lopputuote ei saa olla luokiteltu minkään taulukkoon 1 sisältyvän vaaralausekkeen mukaisesti.
            ii)   Aineet
            Aineita, jotka täyttävät perusteet niiden luokittelemiseksi taulukossa 1 lueteltujen vaaralausekkeiden mukaisesti, ei saa tarkoituksellisesti lisätä lopputuotteeseen eikä niitä saa muodostua lopputuotteessa sen mukaan, mitä niiden raja-arvoista määritetään.
            Jos Euroopan parlamentin ja neuvoston asetuksen (EY) N:o 1272/2008 (4) 10 artiklan mukaisesti määritetyt yleiset tai erityiset pitoisuuksien raja-arvot ovat tiukemmat, on sovellettava niitä.

               Taulukko 1

               Rajoitetut vaaralausekkeet

                        Vaaralauseke

                        Raja-arvo

                        H340 Saattaa aiheuttaa perimävaurioita

                        < 0,010 painoprosenttia ainetta kohden lopputuotteessa

                        H350 Saattaa aiheuttaa syöpää

                        H350i Saattaa aiheuttaa syöpää hengitettynä

                        H360F Saattaa heikentää hedelmällisyyttä

                        H360D Saattaa vaurioittaa sikiötä

                        H360FD Saattaa heikentää hedelmällisyyttä. Saattaa vaurioittaa sikiötä

                        H360Fd Saattaa heikentää hedelmällisyyttä. Epäillään vaurioittavan sikiötä

                        H360Df Saattaa vaurioittaa sikiötä. Epäillään heikentävän hedelmällisyyttä

                        H341 Epäillään aiheuttavan perimävaurioita

                        H351 Epäillään aiheuttavan syöpää

                        H361f Epäillään heikentävän hedelmällisyyttä

                        H361d Epäillään vaurioittavan sikiötä

                        H361fd Epäillään heikentävän hedelmällisyyttä. Epäillään vaurioittavan sikiötä

                        H362 Saattaa aiheuttaa haittaa rintaruokinnassa oleville lapsille

                        H300 Tappavaa nieltynä (suun kautta)

                        H310 Tappavaa joutuessaan iholle (ihon kautta)

                        H330 Tappavaa hengitettynä (hengityksen kautta)

                        H304 Voi olla tappavaa nieltynä ja joutuessaan hengitysteihin

                        < 0,5 × Lopputuotteen luokitusrajoitus H304:n osalta

                        H301 Myrkyllistä nieltynä

                        < Lopputuotteen luokitusrajoitus H301:n osalta

                        H311 Myrkyllistä joutuessaan iholle

                        < Lopputuotteen luokitusrajoitus H311:n osalta

                        H331 Myrkyllistä hengitettynä

                        < Lopputuotteen luokitusrajoitus H331:n osalta

                        EUH070 Myrkyllistä joutuessaan silmään

                        < 0,010 painoprosenttia ainetta kohden lopputuotteessa

                        H370 Vahingoittaa elimiä

                        H372 Vahingoittaa elimiä pitkäaikaisessa tai toistuvassa altistumisessa

                        H371 Saattaa vahingoittaa elimiä

                        H373 Saattaa vahingoittaa elimiä pitkäaikaisessa tai toistuvassa altistumisessa

                        < Lopputuotteen luokitusrajoitus H373:n osalta

                        H335 Saattaa aiheuttaa hengitysteiden ärsytystä

                        < 0,010 painoprosenttia ainetta kohden lopputuotteessa

                        H336 Saattaa aiheuttaa uneliaisuutta tai huimausta

                        < Lopputuotteen luokitusrajoitus H336:n osalta

                        H317: Voi aiheuttaa allergisen ihoreaktion

                        < Lopputuotteen luokitusrajoitus H317:n osalta

                        H334: Voi aiheuttaa hengitettynä allergia- tai astmaoireita tai hengitysvaikeuksia

                        < 0,010 painoprosenttia ainetta kohden lopputuotteessa

                        H314 Voimakkaasti ihoa syövyttävää ja silmiä vaurioittavaa

                        < Lopputuotteen luokitusrajoitus H314:n osalta

                        H315 Ärsyttää ihoa

                        < Lopputuotteen luokitusrajoitus H315:n osalta

                        H318: Vaurioittaa vakavasti silmiä

                        < Lopputuotteen luokitusrajoitus H318:n osalta

                        H319 Ärsyttää voimakkaasti silmiä

                        < Lopputuotteen luokitusrajoitus H319:n osalta

                        H400 Erittäin myrkyllistä vesieliöille

                        ≤ 0,5 × Lopputuotteen luokitusrajoitus H400:n osalta

                        H410 Erittäin myrkyllistä vesieliöille, pitkäaikaisia haittavaikutuksia

                        ≤ 0,5 × Lopputuotteen luokitusrajoitus H410:n osalta

                        H411 Myrkyllistä vesieliöille, pitkäaikaisia haittavaikutuksia

                        < Lopputuotteen luokitusrajoitus H412:n ja H413:n osalta

                        H412 Haitallista vesieliöille, pitkäaikaisia haittavaikutuksia

                        H413 Saattaa aiheuttaa pitkäaikaisia haittavaikutuksia vesieliöille

                        H420 Vahingoittaa kansanterveyttä ja ympäristöä tuhoamalla otsonia yläilmakehässä

                        < 0,010 painoprosenttia ainetta kohden lopputuotteessa

                        EUH029 Kehittää myrkyllistä kaasua veden kanssa

                        EUH031 Kehittää myrkyllistä kaasua hapon kanssa

                        EUH032 Kehittää erittäin myrkyllistä kaasua hapon kanssa

                        EUH066 Toistuva altistus voi aiheuttaa ihon kuivumista tai halkeilua

                        < Lopputuotteen luokitusrajoitus EUH066:n osalta

               Huomautus: Jos mainitaan lopputuotteen luokitusrajoitus (tai 0,5 × lopputuotteen luokitusrajoituksesta), on otettava huomioon erityisen vaaralausekkeen sisältävien luokiteltujen aineiden enimmäispitoisuus.
            Tätä perustetta ei sovelleta asetuksen (EY) N:o 1907/2006 2 artiklan 7 kohdan a ja b alakohdan soveltamisalaan kuuluviin aineisiin. Mainitussa kohdassa esitetään perusteet, joiden mukaan vapautetaan liitteeseen IV ja V sisältyvät aineet rekisteröintiä, jatkokäyttäjiä ja arviointia koskevien vaatimusten soveltamisesta. Sen määrittämiseksi, sovelletaanko tätä vapautusta, hakijan on tarkistettava kaikki tuotteeseen tarkoituksellisesti lisätyt tai siinä tarkoituksellisesti muodostetut aineet, joiden pitoisuus on yli 0,010 painoprosenttia lopputuotteesta.
            1 b)   Määritetyt rajoitetut aineet

            Jäljempänä lueteltuja aineita ei saa tarkoituksellisesti lisätä lopputuotteeseen tai muodostaa siinä siten, että pitoisuus on yli 0,010 painoprosenttia lopputuotteesta:

                        —

                        aineet, jotka on mainittu Euroopan parlamentin ja neuvoston direktiivin 2000/60/EY (5) liitteessä X olevassa EU:n vesipolitiikan alan prioriteettiaineiden luettelossa, sellaisena kuin se on muutettuna päätöksellä N:o 2455/2001/EY (6), ja OSPAR-yleissopimuksen mukaisessa luettelossa ensisijaisia toimenpiteitä vaativista kemikaaleista (http://www.ospar.org/work-areas/hasec/chemicals/priority-action);

                        —

                        orgaaniset halogeeniyhdisteet ja nitriittiyhdisteet;

                        —

                        metallit ja metalliyhdisteet, lukuun ottamatta natriumia, kaliumia, magnesiumia ja kalsiumia. Sakeuttamisaineissa voidaan käyttää myös litium- ja/tai alumiiniyhdisteitä tämän päätöksen liitteeseen sisältyvien muiden perusteiden yhteydessä vahvistettujen enimmäispitoisuuksien mukaisesti.

                  1 c)   Erityistä huolta aiheuttavat aineet (SVHC:t)

            Lopputuote ei saa sisältää tarkoituksellisesti lisättyjä tai muodostettuja aineita, jotka on yksilöity asetuksen (EY) N:o 1907/2006 59 artiklan 1 kohdassa kuvatun menettelyn mukaisesti erityistä huolta aiheuttavien aineiden luetteloon kuuluviksi aineiksi, joiden pitoisuus on vähintään 0,010 painoprosenttia lopputuotteessa.

               Arviointi ja todentaminen

            Hakijan on annettava allekirjoitettu vakuutus siitä, että tuote on näiden vaatimusten mukainen, ja tarvittaessa sitä tukevat toimittajien vakuutukset sekä seuraavat todisteet:
            Sen osoittamiseksi, että 1 kohdan a alakohdan i alakohtaa noudatetaan, hakijan on toimitettava lopputuotteen käyttöturvallisuustiedote.
            Sen osoittamiseksi, että 1 kohdan a alakohdan ii alakohtaa ja 1 kohdan b ja c alakohtaa noudatetaan, hakijan on toimitettava:

                        —

                        Lopputuotteeseen tarkoituksellisesti lisättyjen seosten käyttöturvallisuustiedote ja niiden pitoisuus lopputuotteessa.

                        —

                        Lopputuotteeseen tarkoituksellisesti lisättyjen aineiden käyttöturvallisuustiedote ja niiden pitoisuus lopputuotteessa.

                  1 kohdan a alakohdan ii alakohdan (katso asetuksen (EY) N:o 1907/2006 liite IV ja V) vaatimuksesta vapautettujen aineiden osalta riittää hakijan asiaa koskeva vakuutus.
            1 kohdan c alakohdan vaatimuksen osalta on viitattava viimeisimpään hakemuksen jättöajankohtana julkaistuun erityistä huolta herättävien aineiden luetteloon.
            Mikä tahansa hakijan toimitusketjun toimittaja voi toimittaa edellä mainitut todisteet myös suoraan toimivaltaisille elimille.
            ARVIOINTIPERUSTE 2 – LISÄVAATIMUKSET MYRKYLLISYYDESTÄ VESIELIÖILLE
            Hakijan on osoitettava, että tuote on joko arviointiperusteen 2.1 tai arviointiperusteen 2.2 vaatimusten mukainen.
            2.1   Voiteluainetta ja sen keskeisiä ainesosia koskeva vaatimus

            Kunkin keskeisen ainesosan välitöntä myrkyllisyyttä vesieliöille osoittava kriittinen pitoisuus ei saa olla pienempi kuin taulukossa 2 esitetyt arvot.
            ”Keskeisellä ainesosalla” tarkoitetaan ainetta, jota on voiteluaineessa yli viisi painoprosenttia.

               Taulukko 2

               Myrkyllisyyttä vesieliöille koskevat arvot sekä tuoretta voiteluainetta että sen jokaista ainesosaa varten

                        Vahingossa ympäristöön joutuvat

                        Osittain ympäristöön joutuvat

                        Kokonaan ympäristöön joutuvat

                        Tuoreen voiteluaineen myrkyllisyys vesieliöille

                        Välitöntä myrkyllisyyttä vesieliöille osoittava kriittinen pitoisuus TAI

                        > 100 mg/L

                        > 1 000  mg/L

                        > 1 000  mg/L

                        Krooninen myrkyllisyys vesieliöille

                        > 10 mg/L

                        > 100 mg/L

                        > 100 mg/L

                        Myrkyllisyys vesieliöille kunkin keskeisen ainesosan osalta

                        Välitöntä myrkyllisyyttä vesieliöille osoittava kriittinen pitoisuus TAI

                        > 100 mg/L

                        Krooninen myrkyllisyys vesieliöille

                        > 10 mg/L

                  Saatavilla olevat kunkin keskeisen ainesosan välitöntä myrkyllisyyttä vesieliöille koskevat tiedot on toimitettava seuraavilla kahdella trofiatasolla:

                        —

                        äyriäiset (mieluiten vesikirput (daphnia))

                        —

                        vesikasvit (mieluiten levät).

                  Jos välitöntä myrkyllisyyttä vesieliöille koskevat tiedot puuttuvat yhdeltä tai molemmilta trofiatasolta, hyväksytään saatavilla olevat välillistä myrkyllisyyttä vesieliöille koskevat tiedot sekä äyriäisten (mieluiten vesikirppujen (daphnia)) että kalojen trofiatason osalta.
            QSAR-malleja voitaisiin käyttää kroonista myrkyllisyyttä tai välitöntä myrkyllisyyttä koskevissa tiedoissa olevien puutteiden täyttämiseen vain yhdellä asiaankuuluvista trofiatasoista.
            Jos edellä mainittuja testaustietoja ei ole käytettävissä kunkin keskeisen ainesosan osalta, on tehtävä testi, josta saadaan tiedot välittömästä myrkyllisyydestä puutteiden korjaamiseen kyseessä olevien trofiatasojan osalta (äyriäiset ja/tai vesikasvit).
            Saatavilla olevat voiteluaineen välitöntä myrkyllisyyttä vesieliöille koskevat tiedot on toimitettava seuraavilla kolmella trofiatasoilla:

                        —

                        äyriäiset (mieluiten vesikirput (daphnia))

                        —

                        vesikasvit (mieluiten levät)

                        —

                        kalat.

                  Jos välitöntä myrkyllisyyttä vesieliöille koskevat tiedot puuttuvat käytetyn voiteluaineen osalta mainituilta trofiatasoilta, hyväksytään saatavilla olevat kroonista myrkyllisyyttä vesieliöille koskevat tiedot puuttuvan trofiatason tai puuttuvien trofiatasojen osalta.
            Jos edellä mainittuja tietoja ei ole käytettävissä käytetyn voiteluaineen osalta, on tehtävä testi, josta saadaan tiedot välittömästä myrkyllisyydestä vesieliöille puutteiden korjaamiseen kyseessä olevien trofiatasojaen osalta.
            2.2   Vaatimus kunkin sellaisen tarkoituksellisesti lisätyn/muodostetun aineen osalta, jonka pitoisuus on vähintään 0,10 painoprosenttia lopputuotteesta

            Tietyssä määrin vesieliöille myrkylliset aineet sallitaan taulukossa 3 mainitun kumulatiivisen massakonsentraation mukaisesti.

               Taulukko 3

               Kumulatiiviset massapitoisuusrajoitukset (painoprosenttia) tuotteessa oleville aineille liittyen niiden myrkyllisyyteen vesieliöille

                        Kumulatiivinen massapitoisuus (painoprosenttia lopputuotteessa)

                        Vahingossa ympäristöön joutuvat

                        Osittain ympäristöön joutuvat

                        Kokonaan ympäristöön joutuvat

                        Välitön myrkyllisyys vesieliöille > 100 mg/l tai
                        Krooninen myrkyllisyys vesieliöille > 10 mg/l

                        Ei rajoitettu

                        Välitön myrkyllisyys vesieliöille > 10 – ≤ 100 mg/l tai
                        1 mg/l < Krooninen myrkyllisyys vesieliöille ≤ 10 mg/l

                        ≤ 10
                        (≤ 20 vahingossa ympäristöön joutuvien rasvojen osalta)

                        ≤ 10
                        (≤ 15 osittain ympäristöön joutuvien rasvojen osalta)

                        ≤ 2
                        (≤ 10 kokonaan ympäristöön joutuvien rasvojen osalta)

                        Välitön myrkyllisyys vesieliöille > 1 to ≤ 10 mg/l tai
                        0,1 mg/l < Krooninen myrkyllisyys vesieliöille ≤ 1 mg/l

                        ≤ 2,5
                        (≤ 1 vahingossa ympäristöön joutuvien voitelurasvojen osalta)

                        ≤ 0,6

                        ≤ 0,4

                        Välitön myrkyllisyys vesieliöille ≤ 1 mg/l tai
                        Krooninen myrkyllisyys vesieliöille ≤ 0,1 mg/l

                        ≤ 0,1/M (*1)

                        ≤ 0,1/M (*1)

                        ≤ 0,1/M (*1)

                  Kustakin aineesta (kustakin tarkoituksellisesti lisättävästä tai muodostettavasta aineesta, jonka taso on vähintään 0,10 painoprosenttia lopputuotteesta) on toimitettava kroonista myrkyllisyyttä koskevat testitulokset kullekin seuraavista kahdesta trofiatasosta:

                        —

                        äyriäiset (mieluiten vesikirput (daphnia))

                        —

                        ja kalat.

                  Jos kroonista myrkyllisyyttä vesieliöille koskevat testitiedot puuttuvat yhdeltä tai molemmilta trofiatasoilta, hyväksytään saatavilla olevat välitöntä myrkyllisyyttä vesieliöille koskevat tiedot sekä äyriäisten (mieluiten vesikirput (daphnia)) että vesikasvien (mieluiten levät) trofiatasojen osalta.
            QSAR-malleja voitaisiin käyttää kroonista myrkyllisyyttä tai välitöntä myrkyllisyyttä koskevissa tiedoissa olevien puutteiden täyttämiseen vain yhdellä asiaankuuluvista trofiatasoista.
            Jos edellä mainittuja testaustietoja ei ole käytettävissä kunkin aineen osalta, on tehtävä testi, josta saadaan tiedot välittömästä myrkyllisyydestä puuttuvien trofiatasojan osalta (äyriäiset ja/tai vesikasvit).

               Arviointi ja todentaminen, joita sovelletaan arviointiperusteisiin 2.1 ja 2.2

            Jos hakija tekee itsearvioinnin, hänen on toimitettava kunkin aineen, keskeisen ainesosan tai voiteluaineen osalta testiselosteet tai kirjallisuustiedot, mukaan lukien julkaisutiedot, jotka osoittavat kohdassa 2.1 tai 2.2 olevien vaatimusten noudattamisen.
            Kunkin sellaisen aineen tai keskeisen ainesosan osalta, joiden kohdalla arviointi perustuu voimassa olevaan vaatimustenmukaisuustodistukseen, on toimitettava jäljennös todistuksesta. Kunkin sellaisen aineen tai keskeisen ainesosan osalta, jotka on valittu voiteluaineiden luokitusluettelosta (LuSC-luettelosta), arviointi voi perustua mainitussa luettelossa ilmoitettuihin tietoihin, eikä asiakirjoja tarvitse toimittaa.
            Myrkyllisyystiedot voidaan esittää merivedestä tai makeasta vedestä.
            Välitöntä myrkyllisyyttä vesieliöille koskevien tietojen (saatavana tai luotu hakemusta varten) on oltava peräisin testeistä, jotka on suoritettu seuraavien mukaisesti:

                        —

                        levien osalta ISO 10253 tai ISO 8692 tai OECD:n testiohje 201 tai komission asetuksen (EY) N:o 440/2008 (7) liitteen C.3 osa

                        —

                        vesikirppujen (daphnia) osalta ISO 6341 tai OECD:n testiohje 202 tai asetuksen (EY) N:o 440/2008 liitteen C.2 osa

                        —

                        kalojen osalta (sovelletaan vain olemassa oleviin tietoihin) ISO 7346 tai OECD:n testiohje 203 tai asetuksen (EY) N:o 440/2008 liitteen C.1 osa

                        —

                        myrkyllisyystesti kalojen alkioilla (vaihtoehto, jossa ei käytetä eläimiä) OECD:n testiohjeen tai asetuksen (EY) N:o 440/2008 liitteen C.49 osan mukaisesti (kalojen osalta (sovelletaan ainoastaan, kun on tehtävä testi hakemusta varten).

                  Ainoastaan välitön myrkyllisyys (72 tai 96 tuntia) ErC50 levää varten (48 tuntia), EC50 vesikirppuja (daphnia) ja (96 tuntia) LC50 kaloja varten hyväksytään.
            Kroonista myrkyllisyyttä vesieliöille koskevien tietojen (saatavilla olevien) on oltava peräisin testeistä, jotka on suoritettu seuraavien sääntöjen mukaisesti:

                        —

                        levien osalta ISO 10253 tai ISO 8692 tai OECD:n testiohje 201 tai neuvoston asetuksen (EY) N:o 440/2008 liitteen C.3 osa

                        —

                        vesikirppujen (daphnia) osalta asetuksen (EY) N:o 440/2008 liitteen C.20 osa tai OECD:n testiohje 211

                        —

                        kalojen osalta OECD:n testiohje 215 tai asetuksen (EY) N:o 440/2008 liitteen C.14 osa tai ISO 12890 tai OECD:n testiohje 212 tai asetuksen (EY) N:o 440/2008 liitteen C.15 osa tai OECD:n testiohje 210.

                  Vain kroonista myrkyllisyyttä vesieliöille koskevat tiedot hyväksytään ei-havaittavien vaikutusten pitoisuutta (NOEC) koskevien tietojen muodossa.
            Kun QSAR-malleja käytetään tiedoissa olevien puutteiden täyttämiseen, hakijan on toimitettava kohdekemikaalille tuotettu ennuste. QSAR-mallien tulokset voidaan hyväksyä vain, jos hakija toimittaa käytetyn mallin voimassaoloa ja sovellettavuusaluetta koskevat asiakirjat.
            Heikosti veteen liukenevien aineiden tai seosten (< 10 mg/l) osalta voidaan myrkyllisyyttä vesieliöille määritettäessä käyttää WAF-menetelmää (Water Accommodated Fraction). Luokitteluperusteena voidaan suoraan käyttää vahvistettua kuormitustasoa, joka koskee kuolettavaa annostusta (LL50), tai tosiasiallista kuormitusta (EL50) välittömälle myrkyllisyydelle vesieliöille sekä kuormitustasoa, joka ei aiheuta havaittavissa olevaa vaikutusta (NOERL). WAF-testin (Water Accommodated Fraction) valmistelussa on noudatettava yhdessä seuraavista asiakirjoista vahvistettuja suosituksia: Liite C raportissa ECETOC Technical Report No 26 (1996), OECD 2002 Guidance Document on Aquatic Toxicity Testing of Difficult Substances and Mixtures (OECD Series on Testing and Assessment, No. 23), ISO 5667–16 Water quality – Sampling – Part 16 (Guidance on biotesting of samples) tai ASTM D6081-98 (Standard practice for Aquatic Toxicity Testing for Lubricants: Sample Preparation and Results Interpretation) tai vastaavat menetelmät. Tämän arviointiperusteen vaatimukset katsotaan myös täytetyiksi, jos osoitetaan, ettei aine ole myrkyllistä vesiliukoisuusrajalla.
            Seuraavat aineet on vapautettu vaatimuksista 2.1 ja 2.2:

                        —

                        aine, joka ei todennäköisesti läpäise biologisia kalvoja (MM > 800 g/mol tai molekyylihalkaisija > 1,5 nm (> 15 Å)), tai

                        —

                        aine, joka on polymeeri ja sen alle 1 000 g/mol molekyylipainojakaumafraktio on alle 1 %, tai

                        —

                        aine, joka liukenee erittäin huonosti veteen (veteen liukenevuus < 10 μg/l).

                  Aineiden liukenevuus veteen on määriteltävä tarvittaessa OECD testiohjeen 105 tai asetuksen (EY) N:o 440/2008 liitteen 105 A.6 osan tai vastaavien testimenetelmien mukaisesti.
            Polymeerin alle 1 000 g/mol molekyylipainofraktio on määritettävä asetuksen (EY) N:o 440/2008 liitteen A.19 osan tai OECD-testiohje 119 tai vastaavan testimenetelmän mukaisesti.
            PERUSTE 3 – BIOHAJOAVUUS JA BIOKERTYVYYS
            Orgaanisten yhdisteiden biohajoavuutta ja biokertyvyyttä koskevat vaatimukset on täytettävä kunkin sellaisen tarkoituksellisesti lisätyn tai muodostetun aineen osalta, jonka pitoisuus on vähintään 0,10 painoprosenttia lopputuotteesta.
            Voiteluaine ei saa sisältää aineita, jotka ovat sekä biohajoamattomia että (mahdollisesti) biokertyviä. Voiteluaine voi kuitenkin sisältää yhtä tai useampaa ainetta, jotka ovat jossain määrin hajoavia ja jotka ovat mahdollisesti tai tosiasiallisesti biokertyviä. Suurimmat kumulatiiviset massakonsentraatiot on ilmoitettu taulukossa 4.

               Taulukko 4

               Kumulatiiviset massapitoisuusrajoitukset (painoprosenttia) tuotteessa oleville aineille niiden biohajoavuuden ja biokertyvyyden suhteen

                        Vahingossa ympäristöön joutuvat

                        Osittain ympäristöön joutuvat

                        Kokonaan ympäristöön joutuvat

                        Voitelurasvat
                        (Vahingossa, osittain, kokonaan ympäristöön joutuvat)

                        Helposti aerobisesti biohajoava

                        > 90

                        > 75

                        > 95

                        > 80

                        Luontaisesti aerobisesti biohajoava

                        ≤ 10

                        ≤ 25

                        ≤ 5

                        ≤ 20

                        Biohajoamaton ja ei biokertyvä

                        ≤ 5

                        ≤ 20

                        ≤ 5

                        ≤ 15

                        Biohajoamaton ja biokertyvä

                        ≤ 0,1

                        ≤ 0,1

                        ≤ 0,1

                        ≤ 0,1

               Arviointi ja todentaminen

            Kustakin aineesta, josta hakija suorittaa arvioinnin, on esitettävä testiselosteet tai kirjallisuustiedot, mukaan lukien julkaisutiedot, jotka osoittavat biohajoavuuden ja tarvittaessa (mahdollisen) biokertyvyyden.
            Kunkin aineen osalta, jonka kohdalla arviointi perustuu voimassa olevaan vaatimustenmukaisuustodistukseen, on toimitettava vain jäljennös todistuksesta.
            Kunkin aineen osalta, joka on valittu voiteluaineiden luokitusluettelosta (LuSC-luettelosta), arviointi voi perustua mainitussa luettelossa ilmoitettuihin tietoihin, eikä asiakirjoja tarvitse toimittaa.

               Biohajoavuus

                        ’Luontaisesti biohajoavalla’ tarkoitetaan ainetta, joka saavuttaa seuraavat hajoamisen tasot:

                                    > 70 % 28 päivän kuluttua luontaista biohajoavuutta koskevassa testissä tai

                                    > 20 % mutta < 60 % 28 päivän kuluttua hapenpoistumaan tai hiilidioksidin muodostumiseen perustuvassa testissä.

                              Luontainen biohajoavuus on mitattava seuraavien testien mukaisesti:

                                    —

                                    Asetus (EY) N:o 440/2008 (liitteen C.9 osa), OECD 302 tai vastaavat menetelmät.

                                    —

                                    hapen kulutukseen tai hiilidioksidin tuotantoon perustuvat testit: asetus (EY) N:o 440/2008 (liitteen C.4 osa), OECD 306, OECD 310 tai vastaavat menetelmät.

                        ’Helposti biohajoavalla’ tarkoitetaan tietyt lopullisen biohajoamisen seulontatestit läpäisseiden kemikaalien yleisluokitusta. Kyseiset testit ovat niin tiukkoja, että tällaisten aineiden voidaan katsoa olevan nopeasti ja täydellisesti biohajoavia vedessä ja aerobisissa olosuhteissa. Aineiden katsotaan olevan ympäristössä nopeasti hajoavia, jos ne täyttävät seuraavat perusteet:

                                    1.

                                    jos helppoa biologista hajoavuutta mittaavassa 28 vuorokauden testissä saavutetaan vähintään seuraavat hajoamisen tasot:

                                                —

                                                liuenneen orgaanisen hiilen määrään perustuvat testit: 70 %;

                                                —

                                                hapen kulutukseen tai hiilidioksidin tuotantoon perustuvat testit: 60 % teoreettisesta enimmäisarvosta.

                                          Nämä biologisen hajoamisen tasot on saavutettava 10 vuorokauden kuluessa hajoamisen alkamisesta, joksi katsotaan ajankohta, jona 10 % aineesta on hajonnut, ellei ainetta ole määritetty UVCB-aineeksi tai monimutkaiseksi useista aineosista koostuvaksi aineeksi (multi-constituent substance), jossa on rakenteellisesti samanlaisia aineosia. Siinä tapauksessa, ja jos on olemassa riittävät perustelut, 10 vuorokauden ehdosta voidaan luopua ja soveltaa hajoamiseen 28 vuorokauden määräaikaa; tai

                                    2.

                                    jos näissä tapauksissa ainoastaan BOD- tai COD-tiedot ovat saatavissa, silloin kun BOD5/COD ≥ 0,5; tai

                                    3.

                                    jos käytettävissä on muuta vakuuttavaa tieteellistä näyttöä, joka osoittaa, että aine voi hajota (bioottisesti ja/tai abioottisesti) vesiympäristössä yli 70-prosenttisesti 28 vuorokaudessa.

                              Helppo biohajoavuus on mitattava seuraavien testien mukaisesti:

                                    —

                                    asetus (EY) N:o 440/2008 (liitteen C.4 ja C.5 osa yhdessä C.6 ja C.42 osan kanssa), OECD 301, OECD 306, OECD 310 tai vastaavat menetelmät.

                           Huomautus: Tämän perusteen yhteydessä kymmenen vuorokauden mittausajan periaatetta ei välttämättä sovelleta. Jos aine saavuttaa biohajoavuuden tasonsa 28 vuorokauden kuluessa, mutta ei kymmenen vuorokauden mittausajan kuluessa, oletetaan, että hajoaminen on hitaampaa.

                        ’Biohajoamattomalla’ tarkoitettaan ainetta, joka ei ole lopullista ja luontaista biohajoavuutta koskevien perusteiden mukainen.
                        Hakija voi käyttää myös ristiviittausmenetelmää biohajoavuuden määrittelyyn. Ristiviittausmenetelmä voidaan hyväksyä aineen biohajoavuuden määrittelymenetelmäksi, jos vertailtava aine eroaa tuotteessa käytetystä aineesta ainoastaan yhden toiminnallisen ryhmän tai sen osan osalta. Jos vertailtava aine on helposti tai luontaisesti biohajoava ja toiminnallisella ryhmällä on myönteinen vaikutus aerobiseen biohajoavuuteen, voidaan käytetyn aineen katsoa myös olevan helposti tai luontaisesti biohajoava. Funktionaaliset ryhmät tai niiden osat, joilla on myönteinen vaikutus biohajoamiseen, ovat: alifaattinen tai aromaattinen alkoholi [-OH], alifaattinen tai aromaattinen happo [-C(= O)-OH], aldehydi [-CHO], esteri [-C(= O)-O-C], amidi [-C(= O)-N tai -C(= S)-N]. Vertailtavaa tuotetta koskevasta tutkimuksesta tulisi antaa riittävä ja luotettava dokumentaatio. Jos vertailu suoritetaan sellaisen osan kanssa, jota ei ole lueteltu edellä, olisi toimitettava riittävä ja luotettava dokumentaatio tutkimuksista, jotka koskevat funktionaalisen ryhmän myönteistä vaikutusta rakenteellisesti vastaavien aineiden biohajoavuuteen.

               Biokertyvyys

            Aineen (mahdollista) biokertyvyyttä ei tarvitse määrittää, jos

                        —

                        sen MM on > 800 g/mol ja sen molekyylin halkaisija on > 1,5 nm (> 15 Å) tai

                        —

                        sen oktanoli-vesi-jakautumiskerroin log Kow on < 3 tai > 7, tai

                        —

                        sen mitattu BCF on ≤ 100 L/kg, tai

                        —

                        se on polymeeri, ja sen alle 1 000 g/mol molekyylipainofraktio on alle 1 %.

                  Koska useimmat voiteluaineissa käytettävät aineet ovat varsin vettä hylkiviä, olisi biokertyvyystekijän (BCF-arvon) perustuttava rasvasisältöön (painoprosentteina); lisäksi on huolehdittava riittävästä altistumisajasta. BCF-arvo on arvioitava asetuksen (EY) N:o 440/2008 liitteen osan C.13 mukaisella menetelmällä tai vastaavalla testimenetelmällä.
            Oktanoli-vesi-jakautumiskerroin (log Kow) on arvioitava asetuksen (EY) N:o 440/2008 liitteen osan A.8 mukaisella menetelmällä tai OECD 123 -menetelmällä tai vastaavalla testimenetelmällä. Jos kyseessä on muu orgaaninen aine kuin pinta-aktiivinen aine, eikä siitä ole saatavilla kokeellista arvoa, voidaan käyttää laskentamenetelmää. Seuraavat laskentamenetelmät ovat sallittuja: CLOGP, LOGKOW, (KOWWIN) ja SPARC. Millä tahansa näistä menetelmistä saatu arvioitu log Kow -arvo, joka on < 3 tai > 7, osoittaa, ettei aineen odoteta olevan biokertyvä.
            Log Kow -arvoja sovelletaan ainoastaan orgaanisiin kemikaaleihin. Epäorgaanisten yhdisteiden, pinta-aktiivisten aineiden ja joidenkin organometalliyhdisteiden mahdollisen biokertyvyyden arvioimiseksi on tehtävä BCF-mittaukset.
            ARVIOINTIPERUSTE 4 – UUSIUTUVAT AINESOSAT

                        a)

                        Niissä erityistapauksissa, joissa on käytetty palmuöljyä tai palmunsiemenöljyä tai niistä peräisin olevia uusiutuvia aineisosia, 100 painoprosentin käytetyistä uusiutuvista aineisosista on täytettävä kestävää tuotantoa koskevat vaatimukset sellaisessa sertifiointijärjestelmässä, joka perustuu useita sidosryhmiä käsittävään ja jäsenpohjaltaan laajaan organisaatioon, mukaan lukien kansalaisjärjestöt, teollisuus ja hallinto, ja joka käsittelee ympäristövaikutuksia maaperään, biologiseen monimuotoisuuteen, orgaanisiin hiilivarastoihin ja luonnonvarojen suojelemiseen.

                        b)

                        Jos käytetään termiä ”biopohjainen” tai ”biovoiteluaine”, lopullisessa tuotteessa olevan biopohjaisen hiilipitoisuuden vähimmäismäärän on oltava 25 prosenttia EN 16807 -standardin mukaisesti.

               Arviointi ja todentaminen

            Jotta voidaan osoittaa perusteen 4 a noudattaminen, on toimitettava kolmannen osapuolen alkuperäketjutodistusten avulla todisteet siitä, että valmistuksessa käytetyt materiaalipanokset on hankittu kestävästi hoidetuilta tiloilta. Roundtable on Sustainable Palm Oil (RSPO) -sertifikaattien tai minkä tahansa vastaavan tai tiukemman kestävän tuotannon järjestelmän sertifikaatit, jotka osoittavat, että noudatetaan jotakin seuraavista malleista: hyväksytään toimitusketjun yksilöinti/erilläänpito/massatase. Jotta voidaan osoittaa Book and Claim -tuotantoketjumallin noudattaminen, palmuöljyn ja palmunsiemenöljyn johdannaisten osalta on toimitettava viimeisimmän kaupankäyntikauden aikana RSPO PalmTrace -järjestelmämallista hankittujen ja vaadittujen RSPO-hyvitysten määrät.
            Osoittaakseen perusteen 4 b noudattamisen hakijan on toimitettava lopputuotteen testiraportti seuraavien standardien mukaisesti: EN 16807, ASTM D 6866, DIN CEN/TS 16137 (SPEC 91236), EN 16640 tai EN 16785–1.
            PERUSTE 5 – PAKKAUSTA/ASTIAA KOSKEVAT VAATIMUKSET

                        a)

                        Kierrätetty sisältö (koskee vain muovipakkauksessa/astiassa myytäviä voiteluaineita): muovipakkauksen/astian on koostuttava vähintään 25-prosenttisesti kuluttajien tuottamasta muovijätteestä.

                        b)

                        Suunnittelu (koskee vain voiteluaineita, jotka on suunniteltu myytäväksi yksityisille loppukäyttäjille): pakkauksessa/astiassa on oltava asianmukainen järjestelmä (esim. pidennysjärjestelmät tai kapeat aukot) vuotojen välttämiseksi käytön aikana.

               Arviointi ja todentaminen

            Hakijan on toimitettava soveltuvin osin seuraavat todisteet:
            Muovipakkauksen/astian koostumus sekä kierrätysmateriaalin ja uuden materiaalin osuudet. Tarvittaessa mukaan on liitettävä muovipakkauksen/astian toimittajan vaatimustenmukaisuusvakuutus.
            Kuluttajien jäljiltä olevalla muovilla tarkoitetaan muovia, jota syntyy kotitalouksissa tai kaupallisissa, teollisissa tai laitoksissa niiden ollessa sellaisen tuotteen loppukäyttäjä, jota ei enää voi käyttää sen alkuperäiseen käyttötarkoitukseen. Tähän sisältyy muovin palautukset jakeluketjusta.
            Kuluttajien jäljiltä olevan muovin osuus lasketaan alla kuvatulla tavalla. Koska tuotteessa tai pakkauksessa olevan kierrätetyn materiaalin mittaamiseen suoraan ei ole olemassa menetelmiä, käytetään kierrätysprosessista saatua muovin massaa, joka saadaan sen jälkeen, kun selvitetään hävikki ja muut poikkeamat.
            X(%) = A/P × 100
            Jossa:

                        X on (kuluttajakäytön jälkeen) kierrätetyn sisällön osuus

                        A on (kuluttajakäytön jälkeen) kierrätetyn muovin massa

                        P on pakkauksen/tuotteen massa

                  Myös pakkauksen/astian mallin kuvaus sekä valokuvat tai tekniset piirustukset on toimitettava.
            PERUSTE 6 – TEKNISEN SUORITUSKYVYN VÄHIMMÄISTASO
            Voiteluaineiden on täytettävä vastaavat teknistä suorituskykyä koskevat vähimmäisvaatimukset, kuten taulukossa 5 määritellään.

               Taulukko 5

               Voiteluainetuotteiden teknisen suorituskyvyn vähimmäistaso

                        Voiteluaineluokka

                        Teknisen suorituskyvyn vähimmäistaso

                        Teräketjuöljyt

                        KWF-testi, vuoden 2017 testiversio tai ISO/TS 19858

                                    —

                                    Teräsköysien voiteluaineet

                                    —

                                    Betoniteollisuuden muottiöljyt

                                    —

                                    Muut käytössä kokonaan ympäristöön joutuvat voiteluaineet

                                    —

                                    Akselihylsyöljyt

                                    —

                                    Metallintyöstönesteet

                        ”Käyttöön soveltuvia”, joka osoitetaan vähintään yhdellä ”hakijan asiakkaiden hyväksynnällä”

                        Vaihteistoöljyt

                        vaihteistoöljyt (suljetut vaihteet): ISO 12925–1 tai DIN 51517 osa (I, II tai III)
                        vaihteistoöljyt (avoimet vaihteistot): ”Käyttöön soveltuvia”, joka osoitetaan vähintään yhdellä ”hakijan asiakkaiden hyväksynnällä”.

                        Kaksitahtiöljyt

                        meriliikenteen kaksitahtiöljy: NMMA TC-W3
                        maaliikenteen kaksitahtiöljy: ISO 13738 (EGD)

                        Hydrauliset järjestelmät

                        ISO 15380 (taulukko 2–5)
                        Vaikeasti syttyvät hydraulinesteet: ISO 15380 (taulukko 2–5) + ISO 12922 (taulukko 1–3) tai Factory Mutual Approval

                        Väliaikainen korroosiosuoja

                        ISO/TS 12928 tai ”käyttöön soveltuvia”, joka osoitetaan vähintään yhdellä ”hakijan asiakkaiden hyväksynnällä”.

                        Voitelurasvat

                        Voitelurasvat tilapäiseen korroosiosuojaukseen: ISO/TS 12928 tai ”käyttöön soveltuvia”, joka osoitetaan vähintään yhdellä ”hakijan asiakkaiden hyväksynnällä”.
                        Rasvat suljettuja vaihteita varten: DIN 51826
                        Rasvat rullalaakereita, nivellaakereita ja liukupintoja varten: DIN 51825
                        Kaikki muut rasvat: ISO 12924 tai ”käyttöön soveltuvia”, joka osoitetaan vähintään yhdellä ”hakijan asiakkaiden hyväksynnällä”

               Huomautus: Monikäyttöisiä rasvoja, joita käytetään mahdollisesti johonkin edellä määritellyistä tarkoituksista, testataan asiaankuuluvan tietyn hakemuksen erityisen testin mukaisesti.

               Arviointi ja todentaminen

            Hakijan on annettava vakuutus tämän arviointiperusteen noudattamisesta tarvittaessa testitulosten kanssa.
            Hydrauliikkajärjestelmien osalta tuotetiedotteessa on ilmoitettava, mitä elastomeereja on testattu.
            ’Hakijan asiakkaiden hyväksynnällä’ tarkoitetaan tietyn tuotteen asiakkaiden kirjettä/asiakirjaa/lausuntoja, jossa vahvistetaan, että tuote täyttää niiden vaatimukset ja toimii oikein sille suunnitellussa käyttötarkoituksessa.
            PERUSTE 7 – KÄYTTÖÄ JA HÄVITTÄMISTÄ KOSKEVAT KULUTTAJATIEDOT
            Jos kyseessä on voiteluaine, joka on suunniteltu myytäväksi yksityisille loppukuluttajille, pakkauksessa/astiassa on oltava seuraavat tiedot (tekstimuodossa tai kuvakkeina) (vastaavanlaiset tekstimuodot sallitaan):

                        ”Vältä käyttämättömän tuotteen vuotamista ympäristöön”

                        ”Tuotejäämät ja tuotepakkaus/astia tulee hävittää erityisessä keräyspisteessä”.

               Arviointi ja todentaminen

            Hakijan on toimitettava tuoteastiasta/pakkauksesta mallikappale tai sen kuva, jossa edellä mainitut tiedot ovat näkyvissä.
            PERUSTE 8 – EU-YMPÄRISTÖMERKISSÄ OLEVAT TIEDOT
            Vapaaehtoisessa ympäristömerkin tekstikentässä voi olla seuraava teksti:

                        a)

                        ”Ympäristöön päätyvät vähemmän vaaralliset aineet”

                        b)

                        ”Todennettu suorituskyky”

                        c)

                        ”X % käytetyistä sertifioiduista uusiutuvista raaka-aineista” (tarvittaessa) (8).

                  Valinnaisella tekstikentällä varustetun merkin käyttöä koskevat ohjeet ovat asiakirjassa ”Guidelines for the use of the EU Ecolabel logo”, joka on saatavilla osoitteesta:
            http://ec.europa.eu/environment/ecolabel/documents/logo_guidelines.pdf

               Arviointi ja todentaminen

            Hakijan on toimitettava mallikappale ympäristömerkin tekstistä. Jos käytetään ilmoitusta c), hakijan on toimitettava todistukset, jotka liittyvät sertifioitujen uusiutuvien raaka-aineiden prosenttiosuuteen.

               (1)  Euroopan parlamentin ja neuvoston asetus (EY) N:o 765/2008, annettu 9 päivänä heinäkuuta 2008, tuotteiden kaupan pitämiseen liittyvää akkreditointia ja markkinavalvontaa koskevista vaatimuksista ja neuvoston asetuksen (ETY) N:o 339/93 kumoamisesta (EUVL L 218, 13.8.2008, s. 30).

               (2)  http://ec.europa.eu/environment/ecolabel/

               (3)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

               (4)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

               (5)  Euroopan parlamentin ja neuvoston direktiivi 2000/60/EY, annettu 23 päivänä lokakuuta 2000, yhteisön vesipolitiikan puitteista (EYVL L 327, 22.12.2000, s. 1).

               (6)  Euroopan parlamentin ja neuvoston päätös N:o 2455/2001/EY, annettu 20 päivänä marraskuuta 2001, vesipolitiikan ensisijaisten aineiden luettelon vahvistamisesta ja direktiivin 2000/60/EY muuttamisesta (EYVL L 331, 15.12.2001, s. 1).

               (*1)  Seoksen erittäin myrkyllisten aineosien M-kertoimia on sovellettava asetuksen (EY) N:o 1272/2008 10 artiklan mukaisesti mainitun asetuksen liitteessä I olevassa 4.1.3.5.5.5 jaksossa kuvatulla tavalla.

               (7)  Komission asetus (EY) N:o 440/2008, annettu 30 päivänä toukokuuta 2008, testimenetelmien vahvistamisesta kemikaalien rekisteröinnistä, arvioinnista, lupamenettelyistä ja rajoituksista (REACH) annetun asetuksen (EY) N:o 1907/2006 nojalla (EUVL L 142, 31.5.2008, s. 1).

               (8)  Jos käytetään uusiutuvia raaka-aineita, biomassan tyypistä riippumatta (esim. rapsinsiemenet, auringonkukka, palmuöljy, soija) voidaan ilmoittaa sertifioitujen raaka-aineiden pitoisuus.


title: Neuvoston päätös (EU) 2018/1907, annettu 20 päivänä joulukuuta 2018, Euroopan unionin ja Japanin välisen talouskumppanuussopimuksen tekemisestä

text:
                  27.12.2018

                  FI

                  Euroopan unionin virallinen lehti

                  L 330/1

         NEUVOSTON PÄÄTÖS (EU) 2018/1907,
         annettu 20 päivänä joulukuuta 2018,
         Euroopan unionin ja Japanin välisen talouskumppanuussopimuksen tekemisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan ja 207 artiklan 4 kohdan ensimmäisen alakohdan yhdessä sen 218 artiklan 6 kohdan toisen alakohdan a alakohdan v alakohdan ja 218 artiklan 7 kohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:

                     (1)

                     Euroopan unionin ja Japanin välinen talouskumppanuussopimus, jäljempänä ’sopimus’, allekirjoitettiin 17 päivänä heinäkuuta 2018 neuvoston päätöksen (EU) 2018/966 (2) mukaisesti.

                     (2)

                     Jotta varmistetaan sopimuksessa määrätyn viinialan viennin helpottamisjärjestelmän tehokas toiminta, komissiolle olisi annettava valtuudet keskeyttää tilapäisesti unionin puolesta sopimuksen 2.29 artiklan 3 kohdan mukaisesti sopimuksen 2.28 artiklassa määrättyjen viinialan tuotteita koskevien omien vahvistusten hyväksyminen. Komissiolle olisi lisäksi annettava valtuudet lopettaa unionin puolesta kyseinen tilapäinen keskeyttäminen sopimuksen 2.29 artiklan 4 kohdan mukaisesti.

                     (3)

                     Perussopimuksen 218 artiklan 7 kohdan mukaisesti neuvoston on aiheellista valtuuttaa komissio hyväksymään unionin puolesta tietyt sopimuksen muutokset. Komissiolle olisi siksi annettava valtuutus hyväksyä muutoksia sopimuksen 10.14 artiklan nojalla sopimuksen liitteessä 10 olevan 2 osan osalta, kun se on perussopimuksen 207 artiklan 3 kohdan mukaisesti kuullut neuvoston nimeämää erityiskomiteaa. Kyseistä valtuutusta ei saisi soveltaa muutoksiin, jotka koskevat sopimuksen liitteessä 10 olevan 2 osan A jakson 4 kohdassa (”Rautateihin liittyvien tavaroiden ja palvelujen hankinta”) ja 5 kohdassa (”Palvelut”) vahvistettuja sitoumuksia. Komissio olisi myös valtuutettava hyväksymään muutoksia sopimuksen liitteisiin 14-A ja 14-B.

                     (4)

                     Sopimuksen 23.5 artiklan mukaisesti minkään sopimuksessa ei pidä tulkita luovan oikeuksia tai määräävän velvollisuuksia millekään henkilöille, sanotun kuitenkaan rajoittamatta muun kansainvälisen julkisoikeuden mukaisia henkilöiden oikeuksia ja velvoitteita. Sopimukseen ei siten ole mahdollista vedota suoraan unionin tai jäsenvaltioiden tuomioistuimissa.

                     (5)

                     Sopimus olisi hyväksyttävä,

               ON HYVÄKSYNYT TÄMÄN PÄÄTÖKSEN:

            1 artikla
            Hyväksytään Euroopan unionin ja Japanin välinen talouskumppanuussopimus.
            Sopimuksen teksti on liitetty tähän päätökseen.

            2 artikla

               1.   Unionin päätöksen sopimuksen 2.28 artiklassa määrättyjen viinialan tuotteita koskevien omien vahvistusten hyväksymisen tilapäisestä keskeyttämisestä sopimuksen 2.29 artiklan 3 kohdan mukaisesti tekee komissio.

               2.   Unionin päätöksen tämän artiklan 1 kohdassa tarkoitetun tilapäisen keskeyttämisen lopettamisesta sopimuksen 2.29 artiklan 4 kohdan mukaisesti tekee komissio.

            3 artikla
            Sopimuksen 10.14 artiklaa sovellettaessa sopimuksen liitteessä 10 olevassa 2 osassa vahvistettujen sitoumusten muuttamista tai oikaisemista koskevan unionin kannan ottaa komissio kuultuaan perussopimuksen 207 artiklan 3 kohdan mukaisesti neuvoston nimeämää erityiskomiteaa. Tätä säännöstä ei sovelleta muutoksiin, jotka koskevat sopimuksen liitteessä 10 olevan 2 osan A jakson 4 kohdassa (”Rautateihin liittyvien tavaroiden ja palvelujen hankinta”) tai 5 kohdassa (”Palvelut”) vahvistettuja sitoumuksia.

            4 artikla
            Muutokset, jotka tehdään sopimuksen liitteisiin 14-A ja 14-B sopimuksella perustetun sekakomitean päätöksillä sopimuksella perustetun teollis- ja tekijänoikeuksia käsittelevän komitean suosituksesta, hyväksyy unionin puolesta komissio. Jos asianomaiset osapuolet eivät maantieteellistä merkintää koskevien vastaväitteiden esittämisen jälkeen pääse keskenään sopimukseen, komissio esittää kannan Euroopan parlamentin ja neuvoston asetuksen (EU) N:o 1151/2012 (3) 57 artiklan 2 kohdassa säädetyn menettelyn mukaisesti.

            5 artikla
            Neuvoston puheenjohtaja antaa unionin puolesta sopimuksen 23.3 artiklassa määrätyn ilmoituksen (4).

            6 artikla
            Tämä päätös tulee voimaan päivänä, jona se hyväksytään.

            Tehty Brysselissä 20 päivänä joulukuuta 2018.

                  Neuvoston puolesta

                  Puheenjohtaja

               E. KÖSTINGER

            (1)  Hyväksyntä annettu 12 päivänä joulukuuta 2018 (ei vielä julkaistu virallisessa lehdessä).

            (2)  Neuvoston päätös (EU) 2018/966, annettu 6 päivänä heinäkuuta 2018, Euroopan unionin ja Japanin välisen talouskumppanuussopimuksen allekirjoittamisesta Euroopan unionin puolesta (EUVL L 174, 10.7.2018, s. 1).

            (3)  Euroopan parlamentin ja neuvoston asetus (EU) N:o 1151/2012, annettu 21 päivänä marraskuuta 2012, maataloustuotteiden ja elintarvikkeiden laatujärjestelmistä (EUVL L 343, 14.12.2012, s. 1).

            (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: Neuvoston päätös (YUTP) 2019/346, annettu 28 päivänä helmikuuta 2019, ihmisoikeuksista vastaavan Euroopan unionin erityisedustajan nimittämisestä

text:
                  1.3.2019

                  FI

                  Euroopan unionin virallinen lehti

                  L 62/12

         NEUVOSTON PÄÄTÖS (YUTP) 2019/346,
         annettu 28 päivänä helmikuuta 2019,
         ihmisoikeuksista vastaavan Euroopan unionin erityisedustajan nimittämisestä
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 25 päivänä heinäkuuta 2012 päätöksen 2012/440/YUTP (1), jolla Stavros LAMBRINIDIS nimitettiin ihmisoikeuksista vastaavaksi Euroopan unionin erityisedustajaksi, jäljempänä ’erityisedustaja’. Erityisedustajan toimeksianto päättyy 28 päivänä helmikuuta 2019.

                     (2)

                     Olisi nimitettävä uusi ihmisoikeuksista vastaava Euroopan unionin erityisedustaja 24 kuukauden toimikaudeksi,

               ON HYVÄKSYNYT TÄMÄN PÄÄTÖKSEN:

            1 artikla
            Euroopan unionin erityisedustaja
            Nimitetään Eamon GILMORE ihmisoikeuksista vastaavaksi Euroopan unionin erityisedustajaksi, jäljempänä ’erityisedustaja’, 28 päivään helmikuuta 2021 saakka. Neuvosto voi poliittisten ja turvallisuusasioiden komitean (PTK) arvioinnin perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päätetään aikaisemmin.

            2 artikla
            Poliittiset tavoitteet
            Erityisedustajan toimeksianto perustuu ihmisoikeuksia koskeviin unionin tavoitteisiin, jotka on määritelty Euroopan unionista tehdyssä sopimuksessa, Euroopan unionin perusoikeuskirjassa sekä ihmisoikeuksia ja demokratiaa koskevan EU:n strategian puitteissa sekä ihmisoikeuksia ja demokratiaa koskevassa EU:n toimintasuunnitelmassa:

                        a)

                        unionin toiminnan tehostaminen sekä sen läsnäolon ja näkyvyyden lisääminen ihmisoikeuksien suojelussa ja edistämisessä koko maailmassa ja ihmisoikeuksia koskevan myönteisen narratiivin esiintuomisessa, erityisesti syventämällä unionin yhteistyötä ja poliittista vuoropuhelua kolmansien maiden, asiaan liittyvien kumppanien, kansalaisyhteiskunnan sekä kansainvälisten ja alueellisten järjestöjen kanssa ja asiaan liittyvillä kansainvälisillä foorumeilla toimien;

                        b)

                        demokratian lujittamiseen ja institutionaalisten rakenteiden kehittämiseen, oikeusvaltion ja hyvän hallintotavan edistämiseen sekä ihmisoikeuksien ja perusvapauksien kunnioittamisen edistämiseen maailmanlaajuisesti annettavan unionin panoksen tehostaminen;

                        c)

                        unionin toiminnan johdonmukaisuuden parantaminen ihmisoikeuksien alalla ja ihmisoikeuksien huomioon ottamisen kaikilla unionin ulkoisen toiminnan aloilla.

            3 artikla
            Toimeksianto
            Näiden poliittisten tavoitteiden saavuttamiseksi erityisedustajan toimeksiantona on

                        a)

                        osallistua unionin ihmisoikeuspolitiikan täytäntöönpanoon, erityisesti ihmisoikeuksia ja demokratiaa koskevan EU:n strategian puitteiden ja EU:n toimintasuunnitelman täytäntöönpanoon samoin kuin unionin ihmisoikeuksia koskevien suuntaviivojen, välineiden ja toimintasuunnitelmien täytäntöönpanoon, muun muassa antamalla tältä osin suosituksia;

                        b)

                        osallistua kansainvälisen humanitaarisen oikeuden noudattamisen edistämistä koskevien unionin kantojen, sellaisena kuin neuvosto on ne määrittänyt, täytäntöönpanoon;

                        c)

                        osallistua kansainvälistä rikosoikeutta koskevien unionin kantojen, sellaisena kuin neuvosto on ne määrittänyt, täytäntöönpanoon, erityisesti Kansainvälistä rikostuomioistuinta koskevan neuvoston päätöksen 2011/168/YUTP (2) täytäntöönpanoon;

                        d)

                        auttaa lisäämään unionin näkemysten painoarvoa käymällä ihmisoikeusvuoropuheluja kolmansien maiden hallitusten, kansainvälisten ja alueellisten organisaatioiden sekä kansalaisyhteiskunnan organisaatioiden ja muiden asiaan liittyvien toimijoiden kanssa unionin ihmisoikeuspolitiikan tehokkuuden ja näkyvyyden varmistamiseksi; johtaa keskeisiä ihmisoikeuksista kolmansien maiden kanssa käytäviä vuoropuheluja;

                        e)

                        edistää unionin politiikkojen ja toimien johdonmukaisuutta ja yhtenäisyyttä ihmisoikeuksien suojelun ja edistämisen aloilla erityisesti osallistumalla asiaankuuluvien unionin politiikkojen muotoiluun;

                        f)

                        edistää vuorovaikutuksessa jäsenvaltioiden kanssa alakohdissa b ja c tarkoitettujen unionin kantojen johdonmukaisuutta ja yhtenäisyyttä.

            4 artikla
            Toimeksiannon toteuttaminen

               1.   Erityisedustaja vastaa toimeksiannon toteuttamisesta korkean edustajan alaisuudessa.

               2.   PTK ylläpitää erityisiä suhteita erityisedustajaan ja toimii tämän ensisijaisena yhteyspisteenä neuvostoon. PTK huolehtii erityisedustajan strategisesta ja poliittisesta ohjauksesta tämän toimeksiannon puitteissa, sanotun kuitenkaan rajoittamatta korkean edustajan toimivaltaa.

               3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asianomaisten yksikköjen kanssa ihmisoikeuksien alalla tehtävän työn johdonmukaisuuden ja yhtenäisyyden varmistamiseksi.

            5 artikla
            Rahoitus

               1.   Erityisedustajan toimeksiantoon liittyviin menoihin tarkoitettu rahoitusohje 1 päivänä maaliskuuta 2019 alkavalle ja 28 päivänä helmikuuta 2021 päättyvälle kaudelle on 2 100 270,50 euroa.

               2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.

               3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.

            6 artikla
            Avustajaryhmän perustaminen ja kokoonpano

               1.   Erityisedustaja vastaa avustajaryhmän muodostamisesta toimeksiantonsa ja siihen varattujen käytettävissä olevien taloudellisten resurssien asettamissa rajoissa. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.

               2.   Jäsenvaltiot, unionin toimielimet ja Euroopan ulkosuhdehallinto voivat esittää, että niiden henkilöstöä lähetetään työskentelemään erityisedustajan avustajina. Tällaisen lähetetyn henkilöstön palkat maksaa lähettävä jäsenvaltio, lähettävä unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon lähettämät asiantuntijat. Sopimuspohjaisen kansainvälisen henkilöstön on oltava jäsenvaltioiden kansalaisia.

               3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.

               4.   Erityisedustajan henkilöstö sijoitetaan asiaankuuluvien Euroopan ulkosuhdehallinnon yksikköjen tai unionin edustustojen tiloihin, jotta varmistetaan yhtenäisyys ja johdonmukaisuus niiden vastaavan toiminnan kanssa.

            7 artikla
            EU:n turvallisuusluokiteltujen tietojen turvaaminen
            Erityisedustajan ja erityisedustajan avustajaryhmän on noudatettava neuvoston päätöksessä 2013/488/EU (3) vahvistettuja turvallisuutta koskevia periaatteita ja vähimmäisvaatimuksia.

            8 artikla
            Tiedonsaanti ja logistiikkatuki

               1.   Jäsenvaltiot, komissio, Euroopan ulkosuhdehallinto ja neuvoston pääsihteeristö varmistavat, että erityisedustaja saa käyttöönsä kaikki merkitykselliset tiedot.

               2.   Unionin edustustot ja jäsenvaltioiden diplomaattiedustustot antavat tarvittaessa logistiikkatukea erityisedustajalle.

            9 artikla
            Turvallisuus
            Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuualueen turvallisuustilanteen mukaisesti suoraan erityisedustajan alaisuudessa olevan koko henkilöstön turvallisuuden edistämiseksi, erityisesti:

                        a)

                        laatimalla Euroopan ulkosuhdehallinnon ohjeisiin perustuvan operaatiokohtaisen turvallisuussuunnitelman, joka käsittää henkilöstön turvalliseen siirtymiseen vastuualueelle ja sen sisällä sekä turvallisuutta vaarantavien tilanteiden hallintaan sovellettavat operaatiokohtaiset fyysiset, organisatoriset ja menettelyä koskevat turvallisuustoimenpiteet, sekä valmius- ja evakuointisuunnitelman;

                        b)

                        varmistamalla, että kaikilla unionin ulkopuolelle lähetetyillä henkilöstön jäsenillä on vastuualueen olosuhteiden edellyttämä korkean riskin kattava vakuutusturva;

                        c)

                        varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen vastuualueelle saapumista tai heti saapumisen yhteydessä Euroopan ulkosuhdehallinnon kyseiselle alueelle antamaan riskiluokitukseen perustuva asianmukainen turvallisuuskoulutus;

                        d)

                        varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla edistymistä koskevien kertomusten ja toimeksiannon toteuttamista koskevan selvityksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

            10 artikla
            Raportointi
            Erityisedustaja raportoi säännöllisin välein suullisesti tai kirjallisesti korkealle edustajalle sekä PTK:lle. Erityisedustaja raportoi tarvittaessa myös neuvoston työryhmille, erityisesti neuvoston ihmisoikeustyöryhmälle. Säännöllisesti toimitettavat raportit jaetaan COREU-verkoston kautta. Erityisedustaja voi antaa raportteja ulkoasiainneuvostolle. Perussopimuksen 36 artiklan mukaisesti erityisedustaja voi osallistua tietojen antamiseen Euroopan parlamentille.

            11 artikla
            Koordinointi

               1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta ja auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen jäsenvaltioiden ja komission sekä tilanteen mukaan muiden Euroopan unionin erityisedustajien toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.

               2.   Paikan päällä on pidettävä yllä läheisiä suhteita asiaankuuluviin jäsenvaltioiden ja unionin edustustojen päällikköihin sekä yhteisen turvallisuus- ja puolustuspolitiikan operaatioiden päällikköihin tai komentajiin ja tilanteen mukaan muihin Euroopan unionin erityisedustajiin. Näiden on kaikin tavoin pyrittävä avustamaan erityisedustajaa toimeksiannon toteuttamisessa.

               3.   Erityisedustajan on myös pidettävä yhteyttä muihin kansainvälisiin ja alueellisiin toimijoihin sekä päätoimipaikkojen tasolla, että kenttätasolla, ja pyrittävä tukemaan näiden toimia ja luomaan synergioita. Erityisedustajan on pyrittävä olemaan säännöllisesti yhteydessä kansalaisyhteiskunnan organisaatioihin sekä päätoimipaikkojen tasolla, että kenttätasolla.

            12 artikla
            Uudelleentarkastelu
            Tämän päätöksen täytäntöönpanoa ja sen johdonmukaisuutta unionin muiden toimien kanssa tarkastellaan säännöllisesti uudelleen. Erityisedustaja antaa neuvostolle, korkealle edustajalle ja komissiolle toimeksiannossa saavutettua edistymistä koskevia säännöllisiä kertomuksia sekä viimeistään 30 päivänä marraskuuta 2020 kattavan selvityksen toimeksiannon toteuttamisesta.

            13 artikla
            Voimaantulo
            Tämä päätös tulee voimaan päivänä, jona se hyväksytään.
            Sitä sovelletaan 1 päivästä maaliskuuta 2019.

            Tehty Brysselissä 28 päivänä helmikuuta 2019.

                  Neuvoston puolesta

                  Puheenjohtaja

               G. CIAMBA

            (1)  Neuvoston päätös 2012/440/YUTP, annettu 25 päivänä heinäkuuta 2012, ihmisoikeuksista vastaavan Euroopan unionin erityisedustajan nimittämisestä (EUVL L 200, 27.7.2012, s. 21).

            (2)  Neuvoston päätös 2011/168/YUTP, annettu 21 päivänä maaliskuuta 2011, Kansainvälisestä rikostuomioistuimesta ja yhteisen kannan 2003/444/YUTP kumoamisesta (EUVL L 76, 22.3.2011, s. 56).

            (3)  Neuvoston päätös 2013/488/EU, annettu 23. syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


title: Unionin yleisen tuomioistuimen päätös 27 päivänä helmikuuta 2019 tuomioistuimen lomakausista

text:
                  18.3.2019

                  FI

                  Euroopan unionin virallinen lehti

                  C 103/5

         UNIONIN YLEISEN TUOMIOISTUIMEN PÄÄTÖS
         27 päivänä helmikuuta 2019
         tuomioistuimen lomakausista
         (2019/C 103/05)
         UNIONIN YLEINEN TUOMIOISTUIN, joka
         ottaa huomioon työjärjestyksen 41 artiklan 2 kohdan,
         ON TEHNYT SEURAAVAN PÄÄTÖKSEN:

            1 artikla
            Vahvistetaan työjärjestyksen 41 artiklan 2 ja 6 kohdassa tarkoitettujen tuomioistuimen lomakausien ajankohdat 1 päivästä syyskuuta 2019 alkaen seuraavasti:

                        —

                        joulu 2019: maanantaista 23 päivästä joulukuuta 2019 sunnuntaihin 12 päivään tammikuuta 2020 nämä päivät mukaan lukien;

                        —

                        pääsiäinen 2020: maanantaista 6 päivästä huhtikuuta 2020 sunnuntaihin 19 päivään huhtikuuta 2020 nämä päivät mukaan lukien;

                        —

                        kesä 2020: torstaista 16 päivästä heinäkuuta 2020 maanantaihin 31 päivään elokuuta 2020 nämä päivät mukaan lukien.

            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.

            Tehty Luxemburgissa 27 päivänä helmikuuta 2019.

                  Kirjaaja

               E. COULON

                  Presidentti

               M. JAEGER